經數: 一七九一

經名: 注大乘入楞伽經卷第五

頁數: 四七一

上              欄

與不覺二義. 生攝一切法. 此品居首. 故次來

也二釋品名者. 梵音佛陀. 此云覺者. 梵乾

栗陀耶. 此名眞實心. 卽一切佛自性離垢妙

淨明心也. 故名佛心品次經文下正釋經

文. 餘品文前亦各有三門. 應准思之. 更不開

釋

爾時佛告大慧菩薩摩訶薩言(至)大慧言唯

因上言自覺聖智證一乘道以成法身故. 卽

明法身大悲起用作種類身以化衆生. 故次

明三種意成身也

佛言大慧意成身有三種(至)入初地已漸次證

得言三種意成身. 是諸修如實行者. 從初

地以上至佛地以來. [&FFFF]#細優劣有此三類耳

大慧云何入三昧樂意成身(至)入三昧樂意成

身明從初地至七地以還菩薩. 要須入禪

定正受. 始能現作種種身. 如意遍至而無障

□. 言入三昧樂正受時. 離諸妄心. 寂然不動.

心海常安不起識浪. 知一切境界. 唯自心現.

本無所有. 是故名爲三昧樂正受意成身. 經

家好略. 擧中三地意該前後. 以明七地也

云何覺法自性意成身(至)是名覺法自性意成

身言八地菩薩. 覺了諸法猶如幻夢. 不須

入定. 能現種種身猶如意生也. 1知幻故心轉

所依. 住如幻等十三昧王. 及餘無量三昧. 能

現自在神通. 速疾如意等. 非是四大所造. 形

容如似四大造也. 一切色相. 種種支分具足

莊嚴. 普入佛刹以化衆生. 達諸法性如幻夢

不實. 是故名爲覺法自性意成身

云何種類俱生無作行意成身(至)三種身當勤

中              欄

觀察明十地至如來地. 了達諸佛自證聖

智境界. 無量種類異機同感. 應無前後一時

俱生. 猶如意生而無障□. 現此種類不須作

意. 故言無作行. 是故法身大悲起用三意成

身. 當勤修學

爾時世尊重說頌言我大乘非乘非聲亦非

字非諦非解脫亦非無相境佛言我不對小

乘說大乘. 明佛乘非聲說文字. 非實非虛. 非

解非縛. 亦非有無境界

然乘摩訶衍三摩提自在種種意成身自在花

莊嚴然此如來所得大乘. 因上自覺聖智

證一乘道. 法身起用現意成身也. 三摩提自

在者. 頌上入三昧樂意成身也. 種種意成身

者. 頌種類俱生無作行意成身也. 自在花莊

嚴. 頌覺法自性意成身也

爾時大慧菩薩摩訶薩(至)當爲汝說大慧言唯

因上言三種意生身. 欲明三種意生身. 要

因無漏無間知故. 得明五種內無間業. 是無

漏之因

佛告大慧五無間者(至)懷惡逆心出佛身血

此徵數列名. 義有內外. 如下釋

大慧何者爲衆生母謂引生愛與貪喜俱如母

養育愛爲根本. 能引生死輪□. 還有貪愛

與身俱起. 肉如□兒緣於母故. 養育成立

何者爲父所謂無明(至)斷二根本名殺父母

以無知故愛因此生. 受識名色六入之身. 故

名無明爲衆生父也. 六處聚落者. 卽六入身

是也. 以無間智永斷癡愛根本. 名殺父母. 故

淨名云從癡有愛卽我病生. 謂一切惑使皆

下              欄

由是生也

云何殺阿羅漢(至)是故說名殺阿羅漢  諸惑

習種隨諸有情眠伏藏識故. 謂隨眠爲怨. 明

羅漢. 習使微細不現. 如鼠□人. 雖復瘡愈. 遇

思微發. 以譬羅漢習使雖復不現. 遇緣微發.

究竟斷此微細習使. 名殺阿羅漢

云何破和合僧(至)究竟斷彼名爲破僧觀察

五蘊如夢幻不實. 無有色受想行識異相和

合以成身. 名爲破僧也. 凡和合名僧. 今五蘊

亦名爲僧. 了五蘊無體. 因名破□. 故般若云.

照見五蘊皆空. 度一切苦厄

云何惡心出佛身血(至)名爲惡心出佛身血

明不覺五陰諸法自共相是自心妄現不實

故. 妄計有八識身. 卽有妄想覺知種種境界.

覺境界者名爲佛也. 依之起染故復名血. 以

空無相願三無漏智. 斷彼八識妄覺染汚. 名

爲惡心出佛身血也

大慧是爲內五無間若有作者無間卽得現證

實法內五無間是無漏因. 此逆卽順. 若有

作者. 無間卽得自覺聖智. 現證實法一乘道

也

復次大慧今爲汝說外五無間(至)不生疑惑

上說行內五無間不入地獄. 得現證實法. 恐

人聞此謂行外五無間亦不入地獄. 故次明

行外五無間得地獄苦. 令聞是義不生疑惑

也

云何外五無間(至)於三解脫不能現證  言若

行此外無間者. 不得三解脫無間樂. 唯得地

獄無間苦也

經數: 一七九一

經名: 注大乘入楞伽經卷第六

頁數: 四七二

上              欄

唯除如來諸大菩薩(至)尋卽悔除證於解脫

明唯除佛菩薩及大聲聞. 見餘作無間業者.

爲勸發故. 令除疑悔過. 以神力變化示同其

事. 譬如□王弑父. 身生惡疾懺悔. 佛敎作實

相觀. 觀已惡疾卽除. 此□王或是聖人化作.

化作此者有何利益. 欲勸實作外無間者發

心懺悔也

此皆化現非是實造(至)終無現身而得解脫

無有實造無間業者. 不得無間若也. 言必得

無間苦. 終無現身得解脫

唯除覺了自心所現(至)離分別過方證解脫

又如□王受佛化已. 覺知自心妄現不實. 離

我我所妄想執見. 或未來世於異道身. 遇善

知識. 離於自心妄想見過. 方得解脫

爾時世尊重說頌言貪愛名爲母無明則是父

(至)是名無間業此二頌. 頌內五無間業. 如

經自明

爾時大慧菩薩摩訶薩(至)願爲我說諸佛體性

因上識了境界則名爲佛. 非眞佛故. 須以

三解脫無漏智斷之. 上佛不眞須斷. 更說何

等而爲眞佛. 故有佛之體性以請問也

佛言大慧覺二無我(至)斷二煩惱是佛體性

諸佛體性卽法身也. 常爲報化之所依故. 一

切衆生曠劫漂比. 或墮邪小. 而不能證者. 良

由二障. 二障不斷. 由於二執. 欲除二執. 必假

二空. 執障旣亡. 二死永斷. 卽聖性現前. 應用

塵沙. 名之爲佛. 故云覺人法二無我. 除惑智

二障. 離分段變易二死. 斷現行習氣二煩惱.

是故名爲諸佛體性. 然諸障中煩惱尤甚. 又

中              欄

別示其相. 欲學者痛治之

大慧聲聞緣覺得此法已(至)爾時世尊重說頌

言若知二無我除二障二惱及不思議死是

故名如來頌上可知

注大乘入楞伽經卷第五

注大乘入楞伽經卷第六   (時)

東都沙門   (寶臣)  集

爾時大慧菩薩摩訶薩(至)月光妙眼如是等

因上覺二無我等法名爲佛. 過去諸佛已覺

此法. 故名爲佛. 以過去故. 世尊今覺此法亦

名爲佛. 覺道雖一. 過現不同. 云何言我是過

去一切諸佛. 及依本生經說如來過去曾種

種受生. 如作頂生王. 及象鳥王. 月光妙眼仙

人等百千生. 又言我是過去一切諸佛. 擧二

文相違以請如來

佛言大慧如來應正等覺(至)佛名無別是謂字

等佛佛名字無二無別. 是謂字平等. 亦如

鴦□摩羅與文殊師利共遊十方. 所見十方

諸佛. 彼佛皆稱釋迦佛者是也

云何語平等(至)無有差別是名語等 密跡力

士經第二說. 佛聲有八轉. 謂體業具爲從屬

於呼. 是八轉聲各具八德. 所謂調和聲. 柔軟

聲. 諦了聲. 易解聲. 無錯謬聲. 無雌小聲. 廣

大聲. 深遠聲. 八八卽成六十四種. 非唯釋迦

佛. 一切諸佛皆如是. 迦陵頻伽卽鳥名. 其聲

淸雅超於衆鳥. 故引爲喩

下              欄

云何身平等(至)現隨類身是謂身等 法身者

知二無我等法名法身. 色身者相好莊嚴名色

身. 佛佛皆無差別. 除爲調伏彼彼諸趣差別

衆生. 示現種種異類色身. 此正答何妨是佛.

及百千種類受生. 是名身等無有相違

云何法平等(至)於大衆中作如是說   三十七

菩提分法者. 菩提是覺. 分是因義. 此三十七

爲諸乘覺因. 亦名道品. 故淨名云. 道品是道

場. 是法身因. 然三十七品總有七類. 一對治

[&FFFF]#倒道. 卽四念處. 二斷諸懈怠道. 謂四正懃.

三引發神通道. 謂四神足. 四現勸方便道. 所

謂五根. 五親近現觀道. 卽是五力. 六現觀自

體道. 謂七覺分. 七現觀後起道. 謂八正道. 義

如別說. 此七類次第者. 謂聞法已先當念持.

次卽勤修. 勤故攝心調柔. 柔故信等成根. 根

增爲力. 七覺分別. 八正正行. 總以喩顯. 法

性如地. 念處如種子. 正勤爲種植. 神足如抽

芽. 五根如生根. 五力如莖葉增長. 開七覺花.

結八正果. 一切諸佛皆同證得. 是名法平等.

一本菩提分法下. 更有十力四無畏等六字

爾時世尊重說頌言迦葉拘留孫拘那含是我

依四平等故爲諸佛子說頌上四佛之名.

及四平等密意也

爾時大慧菩薩摩訶薩(至)依何密意作如是語

因土依四平等故. 爲諸佛子說. 卽是如來有

所說. 故擧昔敎二夜中間. 實無言說以請問

佛言大慧依二密法故(至)離分別相離名字相

明自證法所行境界. 三世如來畢竟平等.

俱離言說心緣名字等相. 故言不說

經數: 一七九一

經名: 注大乘入楞伽經卷第六

頁數: 四七三

上              欄

云何本住法(至)法界法性皆悉常住  如金銀

等性本來自有. 不由金師鼓之始有. 以譬本

住法性本自有. 不由如來說之始有. 假如來

出世說之. 法界不爲之增. 若佛不出無所言

說. 法界不爲之減. 言此法住法位. 皆悉常住.

非言說也

大慧譬如有人行曠野中(至)亦不已說亦不當

說亦如向古城道. 本來自有. 不由士夫行

之始有. 以譬眞如法界本來自有. 不由如來

說之始有. 以明不說也

爾時世尊重說頌言某夜成正覺某夜般涅槃

於此二中間我都無所說頌上得道入滅.

於二中間悉皆無說

自證本住法故作是密語我及諸如來無有少

差別言上二法. 故作是密意而言都無所

說. 明我與諸佛同證此無言說法. 故三世中

無可說. 凡言說者. 順衆生情耳

爾時大慧菩薩摩訶薩(至)當爲汝說大慧言唯

因上我於某夜成正覺卽是有. 至某夜涅

槃卽是無. 故擧有無相以請問. 令我及諸菩

薩. 知有無二見是虛妄故. 如實修行疾得菩

提

佛言大慧世間衆生(至)墮二見故非出出想

有無二見不起超情. 非出離法. 世間衆生墮

斯見者. 妄謂離想

云何有見(至)如是說者則說無因一切諸法

因緣所起. 性離有無. 若執實有者. 不了唯心

所現. 則說世間無因無緣. 而生諸法

云何無見謂知受貪瞋癡已而妄計言無 言

中              欄

先受貪瞋癡爲有. 後滅之爲無. 是名無見

大慧及彼分別有相(至)後取於無名爲壞者

如來以上二意問大慧. 言此中誰爲破壞佛

法者. 而大慧白言. 妄取貪瞋癡性爲有. 後計

爲無. 名破壞佛法者

佛言善哉汝解我問(至)體性非異非不異故

如來嘆其所解. 言此人非止妄取貪瞋癡爲

有性. 後除爲無. 名壞佛法者. 亦壞三乘聖人.

謂本取貪瞋癡爲有. 後除貪瞋癡爲無. 得成

聖果也. 何以故. 是破佛法者. 煩惱內外不可

得故. 體性非異非不異故. 內者身也. 外者塵

也. 言內身外塵妄想不實. 則無人可得. 人尙

自無. 貪瞋癡煩惱因何得有. 則離性四句. 故

知妄計有人斷煩惱得聖果者. 是壞佛法人

也

大慧貪瞋癡性若內若外(至)無有能縛及縛因

故言貪瞋癡不在內外故不可得. 本無體

性故無可取. 三乘聖人知彼虛妄. 卽是自性

解脫. 非是破壞貪瞋癡始得解脫. 若破壞得

解脫者. 卽是有作法不可久也. 縛者煩惱也.

縛因者衆生也. 佛知煩惱與衆生無實故. 卽

無人斷煩惱得解脫也

大慧若有能縛及以縛因(至)不起空見懷增上

慢所縛亦衆生也. 如鐵孕垢而自毁鐵形.

今觀衆生空故無縛因. 亦無煩惱爲能縛. 能

縛旣無. 所縛亦無. 此重釋自性解脫. 若作如

上說取貪瞋癡爲有. 壞之爲無者. 是名破有

爲無相. 墮落斷滅空見也. 是故破有爲空非

眞空. 愚夫以爲眞空. 故我依此義[&FFFF]#密意說.

下              欄

寧起人我有見如須彌山. 不起空見懷增上

慢. 謂破有爲無非眞空. 愚夫以之爲眞空者.

未得謂得. 名增上慢也

若起此見名爲壞者(至)離文字相亦成壞者

言墮妄想自共見中. 不了自心現量. 計爲有

無. 乃至虛妄分別離文字法. 亦成壞者. 是謂

破壞佛法人也

爾時世尊重說頌言有無是二邊乃至心所行

淨除彼所行平等心寂滅明淨除有無. 及

妄所行境界. 則得平等寂滅心也

不取於境界非滅無所有有眞如妙物如諸聖

所行言知貪愛境界性. 虛妄無可取. 卽是

體性寂滅. 非是無他所有始寂滅也. 心外無

物故. 有物悉如如. 如聖賢境界

本無而有生生已而復滅因緣及有無彼非住

我法頌上生滅有無之見者. 不住如來實

相法界

非外道非佛非我非餘衆能以緣成有云何而

得無佛言生法非外道作. 又非佛作. 非神

我作. 亦非餘自在微塵世性等作. 但從妄想

生故也. 旣從妄緣集會始得起者. 卽無自體.

無自體故. 卽明無此生法也. 生法本無. 何須

更無之

誰以緣成有而復得言無惡見說爲生妄想計

有無 言四大五蘊中各無主. 誰聚集會之.

仍說因緣有生. 有旣有不. 寧得復說破有爲

無. 明外道惡見故. 說有生法. 妄想故. 計爲有

無

若知無所生亦復無所滅觀世悉空寂有無二

經數: 一七九一

經名: 注大乘入楞伽經卷第六

頁數: 四七四

上              欄

俱離能知因緣中本無生. 後亦不須滅. 觀

世間空寂如虛空華. 卽無有無二見

爾時大慧菩薩摩訶薩(至)當爲汝說大慧言唯

因上有無是外道宗. 故擧如來自宗以請

問也

佛言大慧一切二乘(至)謂宗趣法相言說法相

自覺觀察. 知生死不實如空中花. 證實相

境界. 名宗趣法相. 爲人解脫此不實法. 令如

實理悟修證入. 名言說法相. 此二種宗法相.

一本作宗通及說通

宗趣法相者謂自所證(至)是名宗趣法相言

自覺聖智所證實法. 遠離文言虛妄分別. 入

眞淨界. 成就如來自覺地行. 超諸世間妄想

思覺. 制伏魔外. 光明暉發. 此是如來內心所

證境界. 本無生滅. 名曰宗趣法相也

言說法相者(至)汝及諸菩薩當勤修學經通

大小乘有十二部. 今說九部者. 如涅槃第三

云. 護大乘者受持九部. 法華第一云. 我此九

部法隨順衆生說. 瑜伽等論. 說聲聞藏無有

方廣. 然諸經論且約一相. 故作是說. 如實說

者大小皆具. 如深密中菩薩. 依十二分敎. 修

奢摩他. 瑜伽二十一云. 佛爲聲聞一一具演

十二分敎. 而涅槃說大但有九者. 依三部之

小相故. 謂因緣中取因事制戒. 於譬喩中依

爲誘引. 於論義中約非了義. 法華九部小者.

三相大故. 於記[&FFFF]#中取記作佛. 自說之內依

不請友. 方廣之中依廣大利樂. 其正法廣陳

通大通小. 今此旣云一切二乘. 及諸菩薩有

二種宗法相. 則會權趣實. 亦該法華涅槃之

中              欄

二義也. 故謂九部種種敎法. 離於一異有無

斷常等四句見相. 方便善巧隨順衆生令得度

脫. 是故名爲言說法相. 結勸菩薩應勤修學

爾時世尊重說頌言宗趣與言說自證及敎法

若能善知見不隨他妄解此偈略標釋宗說

二義. 若善通達. 則不隨妄想凡夫

如愚所分別非是眞實相彼豈不心度無法而

可得言佛宗趣. 不如愚夫妄分別見眞實

性也. 而彼豈不妄起心度. 若知諸法非有實

性. 無可得故. 卽是解脫如來宗趣

觀察諸有爲生滅等相續增長於二見[&FFFF]#倒無

所知明於生滅中. 妄計有實增長有無二

見者. 是愚夫[&FFFF]#倒. 無正知見

涅槃離心意唯此一法實觀世悉虛妄如幻夢

[&FFFF]#[&FFFF]#言離心識卽是涅槃. 唯此一如而爲

眞實. 已上明如來宗趣也. 言如來有自宗通.

故知世法虛妄. 悉如幻夢

無有貪瞋癡亦復無有人從愛生諸蘊如夢之

所見此一行頌上言說相也. 佛言雖有貪

□癡. 是虛妄所見故. 實無有人也. 從渴愛所

逼妄生五陰. 計此五陰爲有者. 如夢所見也

爾時大慧菩薩摩訶薩(至)願爲我說虛妄分別

相因上宗趣言. 觀世悉虛妄. 如幻夢[&FFFF]#[&FFFF]#.

故復擧妄分別相以請問

此虛妄分別云何而生(至)何故名爲虛妄分別

上總問妄想分別所行之相. 此別牒問義

復有五. 一問妄分別如何而生. 二問妄分別

是何處生. 三問妄分別所因. 四問妄分別體

爲是誰. 五問妄分別之名

下              欄

佛告大慧善哉善哉(至)當爲汝說大慧言唯

一切異生流浪生死. 皆由一念妄想爲緣. 是

故大慧因問是義. 實爲饒益安樂衆生. 然妄

想不實. 雖本無性. 無始已來惡習所熏. 從畢

竟無. 成畢竟有. 而衆生不了. 須假方便聞思

觀察. 悟彼無性本無生滅. 不起有無分別妄

想. 卽能證入如來境界. 言諦聽者聞慧也. 善

思者思慧也. 念之者修慧也. 佛將涅槃最後

付囑. 當遵四法則涅槃可證. 一近善知識. 二

聽聞正法. 三思1唯其義. 四如實修行. 衆經

無量. 行門不同. 皆能證入. 唯此圓門統攝衆

行. 故了義敎多令諦聽. 善思念之

佛言大慧一切衆生(至)是故名爲虛妄分別

言諸衆生種種色聲香味觸法不實境界. 答

上問虛妄分別所行之相也. 不能了達自心

所現. 答上問妄想云何而生也. 計能所取虛

妄執著. 起諸分別. 答上問妄想是何處生也.

墮有無見. 增長外道妄見習氣. 答上問妄想

所因也. 心心所法相應起時. 執有外義種種

可得. 答上問妄想體爲是誰也. 計著於我. 及

以我所. 是故名爲妄想分別. 答上問妄想之

名也. 言心心所法等者. 謂八識心王. 六位心

所. 相應起時執有色等諸法可得也. 餘義如

文自明

大慧白言若如是者外種種義性離有無過諸

見相此下大慧擧世俗第一義二諦明其設

□也. 如是者指世尊上答詞也. 謂若如是者.

世諦所見外種種義墮有無相者. 卽是性離

有無. 超四句見相者

經數: 一七九一

經名: 注大乘入楞伽經卷第六

頁數: 四七五

上              欄

世尊第一義諦亦復如是離諸根量宗因譬喩

言第一義諦. 亦如世諦墮有無四句者. 卽

是離有無四句也. 離諸根量宗因譬喩者. 謂

第一義離妄想諸根. 及三種量. 五分論. 宗因

譬喩相

世尊何故於種種義(至)一處言起一不言故

明世尊何故偏於世諦離有無處言起分別.

第一義諦離有無處不言起分別耶. 故知世

尊所說乖理. 旣同離有無. 何故一處言起一

不起也

世尊又說虛妄分別(至)此說豈不墮於世見

又說妄想分別墮有無見. 如幻非實. 亦有無

相離. 云何復說墮二見耶. 此卽[&FFFF]#倒世間見

耳

佛言大慧分別不生不滅(至)了自唯心之所現

故佛告大慧. 我非謂世諦處生妄想. 第一

義處滅妄想. 故云分別不生不滅. 次下徵釋.

如文可知

但以愚夫分別自心(至)捨五法自性諸分別見

言前所說種種不實境界. 生妄想分別者.

爲諸愚夫分別自心一切諸法. 計種種相執

以爲實. 令達所見皆唯心現. 得離我所等

諸惡因緣. 覺自妄想心量. 轉心意識明解諸

地. 入如來境. 捨五法三自性等對沙門諸妄

見也

是故我說虛妄分別(至)如實了知則得解脫

以是愚夫妄想因緣故. 我說虛妄分別種種

計著生. 若能知如實義. 卽得解脫滅諸妄想

爾時世尊重說頌言諸因及與緣從此生世間

中              欄

與四句相應不知於我法言世間從因緣

生. 愚夫不了因緣性離. 起四句見. 不知如來

達從緣生者. 是無生法

世非有無生亦非俱不俱云何諸愚夫分別因

緣起謂世間非與四句相應. 云何愚夫妄

想分別. 計因緣中有生

非有亦非無亦復非有無如是觀世間心轉證

無我言因緣中無生. 離於四句. 能如是觀

者. 妄心轉滅. 得法無我也

一切法不生以從緣生故諸緣之所作所作法

非生言從緣生者無自體故. 知一切法無

生也. 旣從緣所作. 非自有生. 卽明無也

果不自生果有二果失故無有二果故非有性

可得如甁上還自生甁. 卽有能所生二果

之過. 旣無二過. 卽無生性可得也. 自此已上.

頌上愚夫妄計種種不實諸法. 從因緣生. 起

有無分別. 此中破因緣生法故. 離有無四句

妄想見也

觀諸有爲法離能緣所緣決定唯是心故我說

心量言妄想念慮者. 名能緣也. 六塵境界

名所緣也. 明觀有爲法虛妄故. 離能緣所緣.

決定唯是第一義心. 故我亦說名爲心量. 一

本云無心之心量. 我說爲心量

量之自性處緣法二俱離究竟妙淨事我說名

心量 言量自體處. 因緣及法是二悉離. 究

竟淸淨妙圓眞實. 俱是對治法門. 亦說爲說

量也

施設假名我而實不可得(至)修行者觀察  明

下              欄

三界虛假. 我及諸法悉無實事. 言有四種平

等. 有爲之相無常平等. 有漏之因苦平等. 所

生法皆空不實. 及無我平等是四平等. 諸修

行者. 常勤觀察

離一切諸見及能所分別無得亦無生我說是

心量言修行者觀四平等. 能離諸見能所

分別. 無生無得. 此相待而說. 亦是心量

非有亦非無有無二俱離如是心亦離我說是

心量謂離有無四句. 如是離心亦復離之.

亦未超心量

眞如空實際涅槃及法界種種意成身我說是

心量言對變異說眞如. 對有說空. 對妄說

實際. 對生死說涅槃. 對六道說法界. 對五陰

說意成身. 此皆是對治法門. 若尋言取著有

所得者. □是心量. 故大般若經云. 若有一法

過涅槃者. 我亦說爲如幻如夢. 以涅槃無相

故. 若取於相卽是心量. 非眞涅槃

妄想習氣縛種種從心生(至)我說是心量此

言六道生死. 依正境界. 是妄想世俗心量也.

如大慧言第一義諦亦如是. 離諸根量宗因

譬喩. 謂對世諦心量故說第一義量. 上第一

義量亦皆對治說也. 故楞嚴云言妄顯諸眞.

妄眞同二妄. 猶非眞非眞. 云何見所見. 皆是

絶眞俗對待情見. 欲令如實證入

爾時大慧菩薩摩訶薩(至)云何爲語云何爲義

因上言如實了知. 則得解脫. 故擧菩薩當

依於義. [&FFFF]#著言說. 而問云何爲語爲義

佛言諦聽當爲汝說(至)相對談說是名爲語

言妄想習氣爲因. 喉舌□等爲緣. 出諸音聲

經數: 一七九一

經名: 注大乘入楞伽經卷第六

頁數: 四七六

上              欄

文字談說. 故名爲語

云何爲義菩薩摩訶薩(至)種種行相是名爲義

此明實義. 是大菩薩於寂靜處. 以正念觀

察. 見人法二空. 趣涅槃城自覺境界. 滅諸妄

習. 行諸地勝進行相. 至如來地所證實法. 故

名爲義

復次大慧菩薩摩訶薩(至)入離言說自證境界

明諸菩薩善語義者. 達非一異. 如燈照色.

而色非燈也. 謂因燈見色不得言異. 而色非

燈. 故不得言一. 以譬因語入義不得言異. 而

義非語故不得言一. 故云因語言燈. 入離言

說自證實義

復次大慧若有於不生不滅(至)是愚夫見非賢

聖也此明若有於不生不滅等染淨諸法

中. 如言取義. 計言說與義一者名建立. 計言

說與義異者名誹謗. 言以異於彼起分別故

者. 釋成計異. 譬如所見種種幻事. 計以爲實.

是愚夫虛妄見解. 非聖人也. 釋成計一

爾時世尊重說頌言若隨言取義建立於諸法

以彼建立故死墮地獄中言諸愚夫隨言取

義. 建立諸法. 以計有法不[&FFFF]#惡道. 誹謗亦爾

蘊中無有我非蘊卽是我不如彼分別亦復非

無有蘊中無有我. 以肉言說中無義. 非蘊

卽是我. 以肉言說不卽是義. 言眞實義不如

彼愚夫妄想建立. 亦復非無明離有無也

如愚所分別一切皆有性若如彼所見皆應見

眞實言若如彼愚夫所分別見. 一切言義

悉有實性者. 一切凡愚卽是見眞諦人. 應名

聖人

中              欄

一切染淨法悉皆無體性不如彼所見亦非無

所有以彼愚夫不能見眞諦故. 凡愚所見

染淨等法悉無自性. 故云不如彼所見. 亦非

無所有. 謂眞實義非涉有無. 唯是聖人自覺

聖智之所能證

復次大慧我當爲汝(至)阿□多羅三□三菩提

如來因上菩薩當善語義相. 欲明知語者

是識. 知義者是智. 故次1□智識相也

大慧智有三種謂世間智(至)計有無法言計

著有無者. 是凡夫外道世間情見智也

云何出世間智謂一切二乘著自共相二乘

之人. 計著陰界處等自共相故. 不達法空. 行

斷生死希望涅槃. 是出世間智也

云何出世間上上智(至)證法無我入如來地

明自覺聖智. 觀自共相一切諸法. 本不生滅.

離有離無. 達人法二無我. 證如來地. 是名出

世間上上智

大慧復有三種智(至)知生滅智知不生滅智

明如來一智. 應物有殊也. 謂導二乘. 知自共

相. 應凡夫知生滅. 類菩薩知不生滅. 故復言

三種也

復次大慧生滅是識(至)離相無相及有無因是

智言生滅墮有無. 及有無因皆是識. 無生

滅離有無及因名智

有積集相是識(至)不著境界相是智積集種

子起現行相是識. 又能熏積集諸法種子相

名識

三和合相應生是識(至)無得相是智  我及根

塵三事和合相應生是識. 不[&FFFF]#緣生. 不因境

下              欄

起. 無□相應. 性自神解名智

證自聖智所行境界如水中月不入不出故

言自聖智覺諸境界無實. 如水中月. 故無出

入也. 又云智性本明. 固非生滅. 但以離妄名

生. 妄覆言滅. 如水淨月現. 水濁影比. 而月

性常爾. 本無出入也

爾時世尊重說頌言採集業爲心觀察法爲智

慧能證無相建自在威光採集業種爲生死

因. 名爲心識. 觀察諸法如夢幻鏡像. 不隨煩

惱而造諸業名智. 能證無相淨妙法身. 威光

自在. 是名爲慧

境界縛爲心覺想生爲智無相及增勝智慧於

中起言爲夢幻境界所縛者. 名妄想心. 覺

種種不實境界從妄想生者. 名爲智. 無相八

地也. 及增勝者如來地. 言佛慧從八地如來

地生

心意及與識離諸分別想得無分別法佛子非

聲聞心者第八藏識也. 意者第七識也. 及

與識者前六識也. 故下偈云. 藏識名爲心. 思

量性名意. 能了諸境相. 是故說名識. 言覺藏

識. 及諸轉識虛妄故. 不復分別也. 佛子者菩

薩也. 言得無妄想分別法. 卽是菩薩. 非聲聞

也

寂滅殊勝忍如來淸淨智生於2菩勝義遠離

諸所行仁王經中說有五忍. 謂伏. 信. 順. 無

生. 寂滅. 各有下中上品. 地前但得伏忍三品.

九地如次配次三忍. 十地等覺及佛. 得寂滅

忍. 故云寂滅殊勝忍. 是如來淸淨智也. 明佛

忍淨智. 從勝義諦生. 妄想心識所行境界. 皆

經數: 一七九一

經名: 注大乘入楞伽經卷第六

頁數: 四七七

上              欄

悉遠離

我有三種智聖者能明照分別於諸相開示一

切法如來隨機說法有三種智. 是聖人照

明知分別諸相不實. 開示一切令悟實法

我智離諸相超過於二乘(至)了達唯心故言

二乘厭生死心涅槃. 計有五陰等諸法. 不達

唯心量. 佛智淸淨. 知陰界處相不實. 名達心

量

復次大慧諸外道有九種轉變見因上智識

相中外道智知生滅. 是故次明外道九種生

滅轉變. 謂或境轉心變. 或心轉境變也

所謂形轉變相轉變(至)起有無轉變論依正

形狀不同. 名形轉變. 五陰相生住異滅. 一念

不住. 名相轉變. 言無因邪因能生諸法. 名因

轉變. 心生境起能所相應. 名相應轉變. 有無

四句見. 名見轉變. 言所生法從冥諦自在處

生. 名生轉變. 諸有爲法滅. 名物轉變. 緣能顯

果. 名緣明了轉變. 緣所作法差別. 名所作明

了轉變. 諸外道因是九種轉變. 起有無見. 生

轉變論

此中形轉變者謂形別異見(至)一切法變亦復

如是明此形轉變. 譬如以金作諸器服. 則

有種種形狀不同. 言有轉變. 非金性變也. 一

切諸法轉變亦爾. 妙明眞體常住不易. 凡夫

外道無有知者

諸餘外道種種計著(至)一切轉變如是應知

言諸餘外道. 乃至所作明了轉變. 種種計著

皆非一異. 但妄想故. 如是一切轉變

譬如乳酪酒果等熟(至)自心所見無外物故

中              欄

外道妄計一切性轉變非一非異. 譬如乳酪

酒果等熟也. 因乳得酪不得言異. 氣味不同

不得言一. 彼實無有無法可轉變也. 言有無

法是自心妄現. 外性無實故

如此皆是愚迷凡夫(至)如石女兒說有生死

此結皆是愚夫自妄想習氣言有轉變. 如夢

幻見色. 石女生兒. 本無是法. 何得論有生滅

轉變

爾時世尊重說頌言形處時轉變大種及諸根

中有漸次生妄想非明智外道言形處時節

四大作種諸根轉變. 二乘之人計有中陰漸

續生陰. 悉是妄想

諸佛不分別緣起及世間但諸緣世間如乾□

婆城佛知因緣所起法無生. 非如彼妄想

分別. 計因緣中有世間諸法轉變也. 但世間

從緣起者. 如乾□婆城本不實故. 是知以智

照之. 卽世法而成佛法. 故無分別. 以情執

之. 卽佛法而成世法. 故論轉變. 一心實不動.

二見自成差. 同共一法中. 別成凡聖解

爾時大慧菩薩摩訶薩(至)深密義及解義相

大慧因上偈言大種及諸根. 中有漸次生. 卽

是深密執著義. 旣有密執. 亦應有斷. 密執得

解脫故. 擧深密執著義. 反解脫義相以請問.

一本作一切法相續義. 解脫義

令我及諸菩薩摩訶薩(至)不著言說令轉所依

無思益物. 猶如日月摩尼水火等也. 餘義

如經自明. 言知密執解脫無實. 有如是益. 是

故我請

佛言諦聽當爲汝說(至)執著有無欲樂堅密

下              欄

此明一切諸法虛妄無體. 不可言說. 聖人方

便引接衆生. 令知不實故. 作種種言說. 凡愚

不了. 計著言說而取其義. 執著深密. 所謂相

執著. 乃至三乘一乘執著. 此等密執其數無

量. 皆是外道凡愚衆生. 自妄想執. 如蠶作繭

而自纏縛. 以此執著轉敎他人. 是爲纏他. 故

執著有無欲樂堅密. 而不自覺

大慧此中實無密非密相(至)心其體性不可得

故上段經文□[&FFFF]#計. 此正明諸法實義也.

故言此中實無密非密相. 若定有者. 諸大菩

薩則不能見諸法寂靜無有分別也. 若諸外

道凡夫. 能了唯心所見本無外物. 皆同無相.

隨順觀察. 於有無一切法. 悉見寂靜. 故無密

縛非密縛相. 然此非唯本來無縛. 亦無有解.

不悟諸法實義者. 妄見縛與解耳. 何以故. 無

有縛解. 謂一切凡情聖量有無諸法. 悉虛妄

故. 心其實體皆不可得

復次大慧愚癡凡夫(至)是則無有密非密相

言有三毒. 及愛來生富樂果報. 與貪喜俱行.

故有三界生死相續不斷

復次大慧若有執著(至)一切諸密縛皆悉不生

言心縛則一切縛. 與塵勞而共起. 故云諸

識密縛次第而起. 心解則一切解. 與實相而

相應. 故云一切密縛皆悉不生. 出要之方[&FFFF]#

越於此

爾時世尊重說頌言不實妄分別是名爲密相

若能如實知諸密網皆斷爲不實妄想故.

說有密縛. 若了眞實. 解脫尙無. 密網豈有

凡愚不能了隨言而取義譬如蠶處繭妄想自

經數: 一七九一

經名: 注大乘入楞伽經卷第六

頁數: 四七八

上              欄

纏縛言凡夫不知諸法無性隨言取義. 故

爲妄想而自纏縛

爾時大慧菩薩摩訶薩(至)此但妄計耳 因上

言於一切法執著深密. 其數無量. 皆是凡愚

自分別執. 縛解俱無. 大慧將設難料簡. 恐墮

空見. 故先牒問. 如世尊說. 由種種心分別諸

法者. 卽上佛言相等密執有無量種. 皆是凡

愚自分別等文也. 非諸法有自性者. 牒上佛

言一切諸法. 心其體性不可得也. 此但妄計

耳. 牒上佛言此中無縛亦無有解. 不了實者

見縛解耳

世尊若但妄計無諸法者染淨諸法將無悉壞

此明定宗正設難也. 若言但妄分別. 計有

種種縛解. 而實無諸法者. 則無衆生雜染煩

惱. 亦無聖人淸淨涅槃. 將非如來悉壞一切

法. 墮空見耶

佛言大慧如是如是. (至)此但妄執無有性相

上大慧問中有二種難. 一難如來言無縛解.

則無染淨一切諸法. 二難如來墮空見過. 佛

言如是等印述所問. 先答前難言. 眞實道理

實無衆生煩惱. 亦無淸淨涅槃. 此但虛妄計

執.  本無諸法性相也

然諸聖者以聖慧眼如實知見有諸法自性

此答後難也. 言我不墮空見. 一切聖人有眞

實法自性. 唯聖人以聖智知. 以慧眼能見. 不

墮空見也. 是知上旣遣有言空. 今復示眞片

斷. 但離情執. 而眞性自明. 故謂如實知見

大慧白言若諸聖人(至)不同凡愚之所分別

上因佛言有諸法自性. 不墮空見. 大慧復欲

中              欄

設難料簡. 還牒問言. 若諸聖人以聖智能知.

以慧眼能見. 有諸法眞實自性. 非天肉眼所

能知見. 不同凡愚妄分別見. 故大慧因此□

跡起疑. 申五種難. 望如來決也

云何凡愚得離分別不能覺了諸聖法故第

一凡聖各別難也. 言外道愚夫. 旣不見聖人

眞實法性. 云何能依眞以捨妄. 故云不能如

實覺了諸聖人法故

世尊彼非[&FFFF]#倒(至)聖見遠離有無相故第二

非倒不倒難也. 言亦不得說彼愚夫. 爲[&FFFF]#

倒不[&FFFF]#倒也. 何以故非倒不倒. 謂凡聖旣各

別. 愚夫不見聖人離於有無眞實法故. 若[&FFFF]#

見聖人所見法. 又行世俗妄想事. 可言[&FFFF]#倒.

以本不眞實故. 不得言倒非倒也

聖亦不如凡所分別如是得故非自所行境界

相故第三明聖同凡倒難也. 言諸聖人. 亦

不同凡虛妄分別. 有所得相故. 明非是聖人

自智所行境界相故. 故不同凡如是得也. 若

行自境界. 卽非無所得. 是亦同凡

彼亦見有諸法性相(至)墮於諸法性相見故

此正立難也. 言彼聖人行自境界. 亦有諸法

眞實性相. 卽同凡愚妄計執性而顯現故. 後

又不說眞實法性因緣非緣之所以故. 墮於

凡愚妄執諸法性相見故. 此謂聖人亦同凡

倒也

世尊其餘境界旣不同此(至)孰能於法了知性

相此重釋成也. 其餘境界者. 卽三界凡夫

境界也. 言凡乖聖道過乃無窮. 若聖異凡亦

復如是. 若聖若凡. 誰能於法如實了知眞實

下              欄

性相

世尊諸法性相不因分別(至)所見法相無如是

法第四明凡境非妄難也. 言諸法性相自

有. 不由分別而有也. 云何佛言以分別故. 而

有諸法耶. 世尊. 分別心相. 諸法境相. 二相各

異. 因不相似. 云何諸法而由分別有也. 復以

何事故. 而謂凡愚分別諸法. 而諸法性非如

是有. 言爲衆生捨分別故. 說如分別所見法

相. 無如是實法耶. 此明凡夫所見境界. 是實

非妄. 不由分別而有以立難也

世尊何故令諸衆生(至)而說聖智自性事故

第五明聖墮有見難也. 言佛何故令彼凡夫

離有無見. 而復執著眞實法性聖智境界. 墮

於有見. 何故不說空如來藏. 非心行處寂滅

之法. 而說聖智所行眞實自性事耶. 此墮有

見也. 佛上又言分別法性非如是有. 是墮無

見. 此難聖人亦墮有無也

佛言大慧我非不說(至)遠離有無一切諸著

明如來方便說有聖智眞實自性. 卽無眞實

之相可得. 絶凡聖量. 唯證相應. 總答前五難

也. 故語大慧. 我非不說離見超情寂滅空法.

墮於有見. 何故不墮有見. 已說聖智所證實

法. 不違眞空自性事故. 我爲衆生無始覺故.

計著有無. 於如實空法. 以如實不空聖智事

說. 令彼聞是法已. 不生斷常怖畏. 亦能如我

所證實法. 離惑亂妄想相. 入唯識眞實性. 知

其所見別無外法. 悟空無相及於無作三解

脫門. 得如實法印. 了聖人境界. 故離有無凡

情聖量一切計著也

經數: 一七九一

經名: 注大乘入楞伽經卷第六

頁數: 四七九

上              欄

復次大慧菩薩摩訶薩(至)及彼宗因生相故

此言一切法眞實自性本不生. 不應更立不

生宗也. 文有六節以破立宗情執一法本

不生破. 言菩薩不應成立一切諸法皆悉不

生者. 總標勸也. 何以故不應立不生宗. 謂一

切法本來無有故. 及彼宗因生相悉本來無

有故. 不得立不生宗也

復次大慧一切法不生(至)彼宗有待而生故

二因待生法破. 明若立不生宗. 卽自壞不生

義也. 又徵何以故自壞不生義. 以所立彼不

生宗. 要因待生法故. 說不生宗. 不生若因他

生法說. 卽是自壞不生義. 故中論云. 若法爲

待成. 是法還成待

又彼宗卽入一切法中不生相亦不生故三

責同諸法破. 又彼不生宗. 卽入一切法數中.

一切法者. 世出世. 生不生. 有無一異常非常

等法也. 若立不生宗. 卽入一切法數. 言一切

法不生相本亦不生. 故不待立也

又彼宗諸分而成故(至)有無相亦不生故四

假五分成墮有無破. 又彼立不生宗. 要假因

喩合結五分而成. 故不應立. 又彼不生宗. 於

有無法上立皆不卽. 此宗卽入一切法數中

也. 有無性相本亦不生故. 何處得立不生宗

也

是故一切法不生(至)展轉因異相故五立宗

多過破. 是故若立一切法不生宗. 卽自壞不

生義也. 結勸不應如是立宗. 五分論成多過

失故. 言因體性本不生上. 更立不生宗. 故

云展轉因也. 異相故者. 一切法體性不生. 與

中              欄

不生宗異也

如不生一切法空無自性亦如是六相望准

例破. 言如不生旣爾. 一切法空無自性不應

立宗. 亦復如是

大慧菩薩摩訶薩(至)而生驚恐遠離大乘上

總破不應立宗. 此語菩薩應說一切法. 體同

幻夢. 性離有無也. 如幻夢現故. 生不成生

也. 幻夢不現故. 不生不成不生也. 成上不因

立宗. 不得說生不生也. 故云如幻如夢. 見不

見故. 然一切法. 皆是惑亂妄想相故. 若說生

不生. 愚癡凡夫多墮有無. 而生怖畏. 若言如

幻如夢. 二情自遣. 結會前說有眞實自性. 離

有離無. 應如是悟入卽契大乘

爾時世尊重說頌言無自性無說無事無所依

凡愚妄分別惡覺如死屍言一切法無自性

相. 亦言無說若事若理. 能依心所依處悉無.

但是愚夫妄想惡覺. 無有慧命. 如彼死屍也.

頌上如來印述所難. 先答前問. 言諸法性非

如是有. 此但妄計等

一切法不生外道所成立以彼所有生非緣所

成立此明諸法性相本不生也. 外道不了.

計虛妄法. 成立有生. 以彼所立生者非謂因

緣所成也. 計從神我冥諦等生也. 若能覺了

法從緣生卽無自性. 無自性故卽是無生也

一切法不生智者不分別彼宗因生故此覺則

便壞 言智者知一切法體是不生故. 不作

有無分別也. 若不生宗因他生法立. 如此妄

覺. 卽壞本不生義也. 此二偈頌上一切法不

生. 不應立宗也

下              欄

譬如目有□妄想見毛輪諸法亦如是凡愚妄

分別謂妄想分別計有諸法者. 譬如□目

見毛輪垂髮也

三有唯假名無有實法體(至)遊行無分別言

三界有無生死諸法. 但有假名. 而無實義. 愚

夫不達聖人方便言敎是假施設. 由此分別

妄想計度名言事相以爲實有. 惑亂心識. 佛

子菩薩能知如來方便言說無可計度. 超過

情量所行境界. 無有分別

無水取水相斯由渴愛起凡愚見法爾諸聖則

不然由渴愛故. 無水處妄作水想. 以譬愚

夫由癡愛故. 無生滅有無處. 妄作生滅有無

想. 此四偈頌上大慧假立五種難也

聖人見淸淨生於三解脫(至)是故生聖果言

三解脫從聖人淸淨知見生也. 遠離生滅常

行無相境者. 亦無有無一異等法也. 由此有

無平等悟諸法實相. 是故能生聖人果也

云何法有無云何成平等(至)亂相爾時滅佛

自徵問何者是有無. 何者爲平等. 謂彼愚夫

不達諸法虛妄. 計著有無故. 內外惑亂. 若能

了者有無妄想本來平等. 亂相自亡. 上三偈

半. 頌如來答五種難. 結會諸法有眞實自性.

有無平等. 能生聖果. 是故唯證相應. [&FFFF]#妄分

別

爾時大慧菩薩摩訶薩(至)不起分別說名爲

智大慧因上言三有唯假名. 無有實法體.

又云一切法不生. 智者不分別. 故擧此智不

得能所分別以請問也

世尊何故彼智不得於境(至)一異義故言不得

經數: 一七九一

經名: 注大乘入楞伽經卷第七

頁數: 四八○

上              欄

耶爲如一米投多米. 相似不辨故. 智不得

也

爲以諸法自相共相種種不同更相隱蔽而不

得耶爲如少鹽投多水. 味相隱蔽故. 智不

得也

爲山巖石壁簾□□障之所覆隔而不得耶

爲如是等障外有物故. 智不得也

爲極遠極近老小盲冥諸根不具而不得耶

極近者眼睫也. 此上四節定宗. 自下一一牒

難也

若不了諸法自相共相(至)以有境界而不知

故以有來事不能分別得故. 應是無智也

若以諸法自相共相種種不同(至)非不知故

言非是無前境界相與智和合名爲智也

若山巖石壁(至)智不具足而知故以有此

諸事不能分別故. 亦是無智

佛言大慧此實是智(至)智慧於中畢竟無得

如來言此實是智. 非如汝說不得前境名無

智也. 汝說有前境迭相隱覆故智慧不得. 我

謂境界假名無實智慧不得者應是智. 以覺諸

法唯是自心. 有無性離. 智慧於中了無所得

以無得故爾焰不起入三脫門智體亦忘言

以不得於事故. 智於境界不生. 入三解脫門.

智體尙亦忘. 肉餘外法乎

非如一切覺想凡夫(至)如是而知名爲不知

明非如惡覺妄想愚夫. 無始虛僞戱論熏習.

計著諸法有無形相. 作如是而知者. 名爲不

知也

不了諸法唯心所見(至)其心住於斷見中故

中              欄

言彼愚夫不覺諸法唯是自心現量. 計我我

所. 分別境智以爲實有. 以障□遠近諸根不

具故. 不知外法是有是無. 卽名無智. 名爲斷

見

爲令捨離如是分別說一切法唯心建立言

三界萬法唯心建立者. 是一切如來應衆生

病發藥之要也. 故伽陀云. 知諸法唯心. 便捨

外塵相. 由此息分別. 悟平等眞如. 是謂但離

妄緣. 卽如如佛. 凡情聖量不待別作觀行而

自鎖殞

爾時世尊重說頌言若有於所緣智慧不觀見

彼無智非智是名妄計者牒頌計有所緣一

切法自共相一異義. 種種境界事. 不能觀察

分別知也. 縱使能知亦不是智. 不知非無智.

若言知不知爲智不智者. 是妄想愚夫所計

也

無邊相互隱障□及遠近(至)是名爲邪智是

二頌皆上三句牒. 下一句破斥. 如文自明

注大乘入楞伽經卷第六

注大乘入楞伽經卷第七

復次大慧愚癡凡夫(至)淸淨眞實離四句法

因上偈言彼無智非智. 是名妄見者. 欲明愚

夫不知如來如實宗趣法. 及言說法. 故爲無

始虛僞惡邪妄想之所幻惑. 故不能覺知自

心妄想. 明菩薩知此二種法故. 能了自心妄

想. 是故次明如實宗趣法及言說法

下              欄

大慧白言如是如是(至)爲說種種諸方便敎

三藏十二部一切修多羅. 是如來隨衆生心

差別. 以方便故作種種異說. 言殊契一. 詮旨

兩亡. 可謂言說法通也

如實法者譯修行者(至)諸菩薩摩訶薩當善修

學言如實宗通法者. 是諸修行者. 於自心

現量無妄分別. 不墮四句. 超越心識. 自覺聖

智所證境界離妄因緣. 及能所取相應見相.

外道二乘智不能測. 是故名爲如實宗通法.

故結勸諸菩薩於此二法應勤修學也. 問言

說宗趣二義前文已明. 今此再說豈非重繁

乎. 答前約三乘. 此約一乘. 又前卽先宗後說.

此則先說後宗. 機感有殊. 故非重也

爾時世尊復說頌言我說二種法言敎及如實

敎法示凡夫實爲修行者敎法示凡夫. 一作

說者授童□. 言凡愚無知亦如童□也. 如實

宗通不是言說. 故爲行者

盧迦耶陀品第五

爾時大慧菩薩摩訶薩(至)世尊何故作如是

說大慧因上佛言三世如來有二種法. 謂

言說法及如實法. 卽是有言說. 故擧佛昔說

盧迦耶陀[&FFFF]#術詞論. 不應親近請問如來. 此

敎旣有言說. 彼敎何故作如是說也. 盧迦耶

陀未尋正譯. 卽外道論師也

佛言大慧盧迦耶陀(至)輪□諸趣永不出離

謂外道所有言說法. 但飾文句□惑世間. 不

如義. 不稱理. 不[&FFFF]#證入如實法. 自壞壞他. 永

不解脫

何以故不了諸法唯心所見(至)生老病死憂悲